**Ләйла Жанысова**

# Басты бағдар – экономика сұранысы

**Елбасы Нұрсұлтан Назарбаевтың "Төртінші өнеркәсіптік революция жағдайындағы дамудың жаңа мүмкіндіктері" атты Жолдауын жүзеге асыру аясында М.Қозыбаев атындағы Солтүстік Қазақстан мемлекеттік университеті жаңа мамандықтар ашуды қолға алуда. Бул жөнінде Орталық коммуникациялар қызметінің өңірлік филиалында бұқаралық ақпарат құралдары өкілдерімен өткен баспасөз мәслихатында айтылды.**

Елбасы Нұрсұлтан Назарбаев "Төртінші өнеркәсіптік революция жағдайындағы дамудың жаңа мүмкіндіктері" атты Жолдауында білім беру ісінде оның жаңа сапасын басты назарға алып, барлық жастағы азаматтарды қамтитын өзіміздің озық жүйемізді құруды жеделдету қажеттігін айтты. Қазіргі жаһандық даму кезеңінде білім саласы бұрынғы қалыппен дами алмайды.

Білім беру бағдарламаларының негізгі басымдығы өзгерістерге үнемі бейім болуы және жаңа білімді меңгеру қабілетін дамытуы тиіс. Еліміздің университеттеріндегі педагогикалық кафедралар мен факультеттерді дамыту қажет "Біздің университет - өңірімізде барлық бағыттар бойынша мамандар даярлайтын көпбейінді жалғыз білім ордасы. Біз қазір экономика сұранысын қанағаттандыратын бағдарламалар қарастырып жатырмыз. Бүгінде болашақ түлектер жұмысқа тұратын орын іздемей, өздері жұмыс орындарын құруға қабілетті болуы керек", - деді М Қозыбаев атындағы Солтүстік Қазақстан мемлекеттік университетінің академиялық мәселелер жөніндегі проректоры Ербол Исақаев.

"Агрономия" мамандығы бойынша "Фермерлік-сити", "Бизнесті басқару", "Фермерлік шаруашылықты бизнес-жоспарлау", "Агроном-экономист" бағдарламалары енгізілмек. Сол сияқты, "Құрылыс" мамандығы бойынша: "Құрылыс технологияларын жаңғырту", "Ақылды үй" инфрақұрылымын жобалау", "Құрылыстағы ІТ-технология", "Құрылыстағы 3-D баспасы және жобалау", "Мемлекеттік және жергілікті басқару" мамандығына "Тайм-менеджмент", "Бренд-менеджмент", "Қауымдастық дамыту бағдарламаларын үйлестіру", "Қаржы" мамандығына "Қаржы талдауы", "Жеке қаржы траекториясын жо-балау", "Онлайн-сатуды басқару" бойынша жаңа оқу бағдарламалары әзірленуде.

Өңірде дәрігер мамандардың жетіспеушілігіне байланысты Денсаулық сақтау министрліпнің сұранысымен СҚМУ-де медицина саласы мамандарын даярлау жүзеге асырылады. Медицина саласында мамандарға сұраныс көп Осы саладағы мамандарды даярлауға облысымыздағы медицина және химия-биология ғылымдарының кандидаттары мен докторлары тартылатын болады.

Қазақстанда Ресей жоғары оқу орындарының филиалдарын ашу да көзделіп отыр. Бұл өңір жастарының білім іздеп Ресейге ағыуына тосқауыл болмақ.

М Қозыбаев атындағы Солтүстік Қазақстан мемлекеттік университетінің стратегия және халықаралық ынтымақтастық жөніндеп проректоры Айдос Мұқатаев Елбасы Жолдаулары барлық сала, соның ішінде білім жүйесін дамыту үшін өте маңызды құжат екендігіне тоқталды. Жолдаудың әр бағыты бойынша білім ордасы өз жоспарын дайындаған.

 Көпсалалы оқу орны болғандықтан біз Жолдаудың он бағытына да өз үлесімізді қоса аламыз. Жақында Біріккен Араб Әмірліктерінде іссапарда болып, әл-Фуджейра университетімен бірнеше бағыттар бойынша бірлесе жұмыс істеу мақсатында меморан-думға қол қойдық. Бұл университет өзінің ІТ-технология бағытындағы жұмыстарымен белгілі. Сондықтан олармен бес бағыт бойынша жұмыс істеуді көздеп отырмыз", - деді Айдос Ағдарбекұлы.

**// Солтүстік Қазақстан. - 2018. - 27 қаңтар.**